มีอะไรกับแฟนเมื่อวันที่ 27/01/61 แล้วหลั่งใน จะต้องกินยาคุมยังไงค่ะ ตอนนี้ซื้อแบบ28เม็ดมาค่ะ แต่ยังไม่ได้กิน
สวัสดีค่ะ หากมีเพศสัมพันธ์ไปในวันที่ 27/1/61 โดยไม่ได้ใช้วิธีคุมกำเนิดใดๆ การป้องกันการตั้งครรภ์ที่สามาาถทำได้ คือ การทานยาคุมฉุกเฉินสำหรับยาคุมกำเนิดแบบแผง 28 เม็ดนั้น การเริ่มทานในวันนี้ ไม่สามารถช่วยป้องกันการตั้งครรภ์จากการมีเพศสัมพันธ์ไปเมื่อวานได้ค่ะดังนั้นจำเป็นต้องซื้อยาคุมฉุกเฉินมาทานค่ะ โดยหากเป็นยี่ห้อที่มี 2 เม็ดใน 1 แผง ให้รีบทานเม็ดแรกให้เร็วที่สุด หลังจากนั้นอีก 12 ชั่วโมงหลังจากที่ทานเม็ดแรกไป ให้ทานเม็ดที่ 2 ต่อ ซึ่งหากได้ทานเม็ดแรกไปหลังจากมีเพศสัมพันธ์ไม่เกิน 24 ชั่วโมง ยาจะช่วยป้องกันการตั้งครรภ์ได้ประมาณ 85% ค่ะหลังจากนั้นแนะนำให้รอจนกว่าจะมีประจำเดือนมา เมื่อประจำเดือนมาแล้ว จึงเริ่มทานยาคุมกำเนิดแบบแผง 28 เม็ดในวันแรกที่ประจำเดือนมาหรือไม่เกิน 5 วันนั้บตั้งแต่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที อย่างไรก็ตาม ยาคุมกำเนิดไม่สามารถป้องกันการตั้งครรภ์ได้ 100% แนะนำควรใช้ถึุงยางอนามัยไปด้วยเพื่อเพิ่มประสิทธิภาพการคุมกำเนิดค่ะ